Document ID: 32005D0226

KOMISJONI OTSUS,
14. märts 2005,
millega muudetakse otsust 2005/59/EÜ Slovakkia piirkondade suhtes, kus tuleb rakendada kavasid metssigadel esineva sigade katku likvideerimiseks ja metssigade erakorraliseks vaktsineerimiseks sigade katku vastu
(teatavaks tehtud numbri K(2005) 601 all)
(Ainult slovakikeelne tekst on autentne)
(EMPs kohaldatav tekst)
(2005/226/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (1) eriti selle artikli 16 lõiget 1 ja artikli 20 lõiget 2,
ning arvestades järgmist:
(1)
Sigade katku vastu võitlemise ühe meetmena võttis komisjon vastu 26. jaanuari 2005 otsuse 2005/59/EÜ, millega kiidetakse heaks kavad metssigadel esineva sigade katku likvideerimiseks ja metssigade erakorraliseks vaktsineerimiseks Slovakkias. (2)
(2)
Slovaki ametiasutused on komisjoni teavitanud haiguse hiljutisest arengust metssigadel. Kõnealusest teabest nähtub, et metssigadel esinev sigade katk on edukalt likvideeritud järgmistel Veterinaar- ja Toiduametite ringkondade territooriumidel: Levice, Nitra, Topoľčany, Nové Mesto nad Váhom ja Púchovi rajoon, ning nendes piirkondades ei ole vaja enam kohaldada heakskiidetud likvideerimiskava. Pidades silmas epidemioloogilist teavet tuleks metssigadel esineva sigade katku vastu vaktsineerimist laiendada Ilava, Žiar nad Hronomi, Žarnovica ja Banská Štiavnica rajoonidesse.
(3)
Seepärast tuleks otsust 2005/59/EÜ vastavalt muuta.
(4)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/59/EÜ lisa asendatakse käesoleva otsuse lisa tekstiga.
Artikkel 2
Käesolev otsus on adresseeritud Slovaki Vabariigile.
Brüssel, 14. märts 2005

Labels: 0
18
20
6